Elokuvat (ja sarjojakin) - Sivu 9 - Veljesseura.org
Viesti Kirjoittaja Nukahtanut » 16.04.2017 19:39
Juu, kaikki aikasemmat SW löytyy hyllystä parasta scifiä, piste.
Seiska oli yllättävän hyvä, katsotaan nostaako kasi tasoa vielä ylemmäs. Ja joo traileri oli aika mitäänsanomaton, turha hypepätkä.
Saa nähä, miten Rey lopulta liittyy Skywalkereihin. Onko Luken tytär vai mikä? Sen aika näyttää.
Rogue One - leffa vielä näkemättä. Pitää katsoa kunhan kerkiää. Tosin sehän ei suoraan tuohon sarjaan kuulukaan, mutta varmasti katsottava pätkä kumminkin.
Viesti Kirjoittaja Verilettu » 10.05.2017 19:45
episodi.fi kirjoitti: Vaikuttaa siltä, että Alien: Covenant tulee lunastamaan fanien odotukset.
Ensi-illassa olleet kertoivat sosiaalisessa mediassa mielipiteitään elokuvasta. Reaktiot ovat enimmäkseen todella positiivisia.
Twiittien mukaan fanit tulevat pitämään Covenantista, sillä se tuo elokuvasarjan takaisin juurilleen. Sitä kuvailtiin myös mysteeriseksi, oudoksi, veriseksi, painajaismaiseksi, synkäksi ja eeppiseksi. Monet totesivat elokuvan olevan parempi kuin Prometheus.
Yhden twiitin mukaan viimeinen näytös on sotkuinen, mutta twiittaaja kuitenkin nautti elokuvasta. Joten lupaavalta kuulostaa!
Alla on kokoelma ensireaktioita Twitteristä.
American Gods (TV-sarja)
Viesti Kirjoittaja Verilettu » 10.05.2017 19:58
hs.fi kirjoitti: American Gods on yksi vuoden parhaimpia tv-sarjoja.
Kyllä, me olemme Nyt.fissä ehtineet jo kevään aikana kehua monia sarjoja. Sellaisia kuin Legion, Big Little Lies ja The Leftovers.
Mutta American Gods ansaitsee ehdottomasti paikkansa parhaimpien listalla. Sarjaa voi katsoa Suomessa Amazonin Prime-striimauspalvelussa.
Kahden ensimmäisen jakson perusteella näyttää siltä, että American Gods on – vihdoinkin – onnistunut dramatisointi kirjailija ja sarjakuvakirjoittaja Neil Gaimanin tarinoista ja niiden omintakeisesta tunnelmasta.
hs.fi kirjoitti: American Gods on täysosuma. Se on kouluesimerkki siitä, mitä saadaan aikaiseksi, kun tekijät tietävät täsmälleen mitä ovat tekemässä, eivätkä tee mitään kompromisseja.
Sarja perustuu Gaimanin romaaniin Unohdetut jumalat (American Gods, 2001). Hyvin todennäköisesti tulevilla kausilla lähdemateriaalina käytetään myös romaanin epäsuoraa jatko osaa Hämähäkkijumala (Anansi Boys, 2005).
AMERICAN GODS KÄYNNISTYY, kun Shadow Moon (Ricky Whittle) vapautuu vankilasta. Shadow tapaa oudon miehen nimeltään Mr. Wednesday (Ian McShane), ammattihuijarin, joka puhuu salaperäisiä, mutta osaa olla vakuuttava. Wednesday tarjoaa Shadow’lle töitä ja vetää tämän mukaan merkilliseen, toiseen Amerikkaan.
Siinä Amerikassa jumalat kävelevät ihmisten parissa. Jumalia ovat kaikki, mihin me ihmiset uskomme ja mille me uhraamme. Vanhat jumalat tulivat uudelle mantereelle sinne muuttaneiden – tai väkisin tuotujen – ihmisten mukana. Nyt ne kilpailevat uusien jumalien kanssa, sellaisten kuin rahan, median ja teknologian.
Shadow joutuu mukaan tähän erikoiseen peliin, jota hän yrittää parhaansa mukaan ymmärtää.
Viesti Kirjoittaja YksinäinenSusi » 10.05.2017 21:52
Verilettu kirjoitti: Ensimmäinen, melko mitään sanomaton teaseri Star Wars - The Last Jedi -elokuvasta, mutta kyllä odotan tätä leffaa todella paljon.
Oho! Sattui olemaan tietsikassa äänet suurella kun käynnistin tuon teaserin. Oli jotenkin vaikuttavasti toteutettu kun tuli ihan kylmät väreet. Ja vakava ilme ja hämmästys levisivät kasvoilleni ja kaffea läikähti kupista syliini.
Tuossa pätkässä on voimakasta tunnelatausta. Jos laittaa vielä kajarit tietsikkaan niin ja bassoa niin huomaa vielä paremmin.
Jo tuosta näkee että uusi star wars on mestareiden käsissä. Olkaamme iloisia ja onnellisia siitä. Voima olkoon kanssanne.
Viesti Kirjoittaja Verilettu » 15.05.2017 08:12
Hyviä uutisia Judge Dreddin sarjaa odottaneille. Itse en tiedä olenko, pidän vain toisesta kahdesta Dreddistä tehdystä elokuvasta, eli vuoden 2012 Dredd -elokuvasta (toinen on vuonna 1995 tehty Judge Dredd ei niin vaikuttanut). Harmittaa kun jatkoa tuohon 2012 tehtyyn Dreddiin ei ole tullut, mutta ehkä jotain toivoa on sarjan suhteen (kts. lihavoitu lainauksesta).
Viesti Kirjoittaja Nukahtanut » 15.05.2017 14:52
Dredd on tosiaankin niitä konsepteja, joita mielellää näkisi useammin. Jospa sarja ottaisi tuulta alleen, kun leffat ei sitä tehny.
Viesti Kirjoittaja Verilettu » 16.05.2017 12:25
kauhumedia.fi kirjoitti: Alien: Covenant saapuu valkokankaille ensi viikolla, 17. toukokuuta. Ohjaaja Ridley Scott on jo hiljalleen valmistautumassa seuraavan Alien-elokuvan kuvauksiin. "Olemme parhaillaan käsikirjoittamassa jatko-osaa. Aloitan kuvaukset 14 kuukauden sisällä", Scott kertoo.
Viesti Kirjoittaja Nukahtanut » 16.05.2017 17:18
Tässä kun jenkkien tekemiä leffoja ollaan hehkutettu, niin laitetaas jotain pitkästä aikaa mielenkiintoista Suomi-tuotantoa kehiin.
Suomalainen supersankarileffa (kyllä, luit aivan oikein ) nimeltään Rendel on saanut trailerin.
https://m.youtube.com/watch?v=olRIJTsDUZw
Muistelin tuosta lukeneeni joskus, kun leffa oli suunnitteilla ja pidin ideaa pelkkänä vitsinä. Mutta nyt kun näin Iron Skyn ja muiden isojen tuotantojen jälkeen miettii, niin eihän tuo hullua ole.
Leffasta ei tarkempaa tietoa ole (paitsi että sijoittuu tulevaisuuden Suomeen), eikä trailerikaan kerro. Mutta näyttää erittäin hyvältä! Ei tuon perusteella erottais nykypäivän Hollywood-tuotannosta.
Viesti Kirjoittaja Verilettu » 18.05.2017 09:52
Mielestäni tuo Rendel vaikuttaa siltä, ette se pitää katsoa. Täytyy mielestäni muistaa, että aina on aloitettava jostain. Kyllä suomalainenkin leffa tässä genressä vielä joskus iskee. Varsinkin kun muistaa, että tuleehan vaikka Amerikasta välillä minimaallisella budjetilla laatua (ja joskus massiivisella budjetilla kauheata roskaa).
Viesti Kirjoittaja Verilettu » 18.05.2017 09:58
Pahoittelut Alien-kohkaamisestani, mutta lempiohjaajani Scott sai arvostusta, vaikkei saanutkaan nimeään Walk of Fameen (vielä?).
is.fi kirjoitti: Legendaarisen elokuvantekijän Ridley Scottin pitkää uraa juhlistettiin keskiviikkona Hollywoodissa.
Englantilaisen Scottin, 79, jalan- ja kädenjäljet ikuistettiin betonilaattaan elokuvateatteri TCL Chinese Theatren edustalla. Hänet esitteli yleisölle Harrison Ford.
Scott on ohjannut elokuvia yli 50 vuoden ajan. Hänen suuri läpimurtonsa oli kauhu- ja tieteiselokuva Alien – kahdeksas matkustaja vuonna 1979.
Muihin tunnettuihin töihin lukeutuvat Blade Runner (1982), Thelma ja Louise (1991), Gladiator (2000) ja Yksin Marsissa (2015). Scottin tuorein ohjaustyö on Alien: Covenant, joka on jatkoa vuonna 2012 ilmestyneelle elokuvalle Prometheus.
Viesti Kirjoittaja Nukahtanut » 18.05.2017 22:21
Vaikka Alien olikin Ridleyn läpimurto, niin pidän Gladiatoria hänen parhaana työnään. Lähes täydellinen leffa.
Viesti Kirjoittaja Verilettu » 19.05.2017 10:37
Onhan se hyvä. Mutta Alien on niin monella tasolla merkityksellinen elokuva. Ja on muistettava että se on tehty lähes ihmisen elämän ikä sitten Ja sen aikaisella tekniikalla ja budjetilla. Ja mitä se sai kauhu- ja scifileffojen parissa aikaiseksi. Mutta tämä näin mielipiteenä. Molemmat on mainioita leffoja!
Viesti Kirjoittaja Nukahtanut » 19.05.2017 20:35
Verilettu kirjoitti: Onhan se hyvä. Mutta Alien on niin monella tasolla merkityksellinen elokuva. Ja on muistettava että se on tehty lähes ihmisen elämän ikä sitten Ja sen aikaisella tekniikalla ja budjetilla. Ja mitä se sai kauhu- ja scifileffojen parissa aikaiseksi. Mutta tämä näin mielipiteenä. Molemmat on mainioita leffoja!
Toki Alien on merkittävä teos, kuten vaikka Star Wars tai Kummisetä.
Mutta parhaana työnään pidän kuitenkin Gladiaattoria Jona suhteessa lähes täydellinen.
The Handmaid’s Tale (TV-sarja)
Viesti Kirjoittaja Verilettu » 21.05.2017 13:30
Ao. Hesarin linkistä löytyy pitkä juttu tästä The Handmaid’s Tale -sarjasta, jota itse suosittelen lämpimästi. Jos HBO on katsottavissa, tutustu ihmeessä sarjaan. IMDB:ssä sarjalla tällä hetkellä rapsakkaat pisteet 8.8.
Viesti Kirjoittaja YksinäinenSusi » 21.05.2017 18:52
Orjattaret käyvät päivisin kaupassa ruokaostoksilla. He liikkuvat ulkona aina pareittain, koska totalitaristisessa systeemissä paras tapa pitää ihmiset kurissa on saada heidät tarkkailemaan toisiaan ja pitämään näin toinen toisensa kurissa.
Kuka tahansa voi olla ”silmä” eli hallituksen kätyri, siksi on parempi pitää melut mahassaan.
Pareittainhan ne jehovantodistajatkin kulkevat ainakin kenttäpalveluksessa. Oliskos tässä jotain yhtäläisyyttä?
Jehovantodistajanhan pitää sanoa toiselle todistajalle suurinpiirtein että "Saat aikaa vanhimmille kertomiseen [määräaika] mennessä. Jos et ole kertonut siihen mennessä, täytyy minun kertoa etten olisi osallinen tuohon syntiisi."
Eli käräyttämisvelvollisuus on jehovantodistajillakin.
Mutta kauheaa jo tuon luetun perusteella? En aioa katsoa kyseistä sarjaa. On tässä murhetta muutenkin ihan tarpeeksi. Ei jaksa lisätä murheita tuollaisella sarjalla.